Drvodjelac d.o.o.

Ivanec

Dana 3.5.2017. godine posjetili smo Drvodjelac d.o.o. u Ivancu. Tea Marković, kćer direktora, gospodina Zdravka, i učenica naše škole, vrlo su nas lijepo primili i ugostili te nam objasnili sve što nas je zanimalo u vezi s obradom drva te daljnjom preradom i izradom namještaja.

U početku, poslušali smo priču kako je zapravo nastala tvrtka na koju je obitelj Marković i danas, s razlogom, ponosna. Nakon ugodnog razgovora krenuli smo u razgledavanje mnogobrojnih pogona za obradu drva, njegovu preradu te izradu vrlo kvalitetnih komada namještaja.

Prilikom obilaska mogli smo vidjeti mnogobrojne strojeve i čuti objašnjenje za što ti strojevi služe u procesu proizvodnje. Saznali smo da uz sjedište tvrtke u Ivancu postoje i pilane u Lepoglavi i Bednji.

Također, tvrtka ima posebne certifikate kojima se potvrđuje da se u samom procesu proizvodnje misli na zaštitu okoliša i održivi razvoj.

Saznali smo također, kako je obitelj Marković vrlo ponosna na svoju tvrtku te kako je njihov cilj proizvesti kvalitetan namještaj koji će odgovarati kupcima te suvremenim trendovima. Također, možemo potvrditi da je njihov namještaj i vrlo moderan. U to smo se mogli uvjeriti razgledavanjem trgovine u kojoj stoje finalni proizvodi njihove proizvodnje.

Sebi kao razredu, na vrlo smo jednostavan način potvrdili znanje iz predmeta Osnove ekonomije i Obiteljski posao, a uz to smo saznali mnogo zanimljivih stvari.

Iznimno smo zahvalni na vrlo lijepom i ugodnom gostoprimstvu koje nam je pruženo te se zahvaljujemo Tei Marković i njezinom ocu, direktoru, gospodinu Zdravku Markoviću.

Ksenija Mateuš, 1. E1